A Bizottság 2717/98/EK rendelete

(1998. december 16.)

a gyümölcs- és zöldségágazatban előzetesen elismert termelői szervezetek részére a tagállamok által fedezett költségekre vonatkozó közösségi visszatérítési kérelmekről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2520/97/EK bizottsági rendelettel [1] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2] és különösen annak 52. cikkének (3) bekezdésére,

mivel – az említett rendelet 52. cikkének (2) bekezdésével összhangban – a tagállamok által a 14. cikknek megfelelően nyújtott támogatás a 2085/93/EGK rendelettel [3] módosított, a 2052/88/EGK rendeletnek az Európai Mezőgazdasági Orientációs és Garancia Alap (EMOGA) Orientációs Részlege tekintetében történő végrehajtásáról szóló, 1998. december 19-i 4256/88/EGK tanácsi rendelet [4] alapján közös intézkedést képez; mivel az ilyen támogatásokra az éves kiadási előrejelzések és kifizetések azon szabályai vonatkoznak, amelyekre a 2331/98/EK rendelettel [5] módosított, az agrárstruktúra hatékonyságának javításáról szóló, 1997. május 20-i 950/97/EK tanácsi rendelet [6] 31. cikkének (1) bekezdése, illetve 33. cikke hivatkozik;

mivel az EMOGA Orientációs Részlege által történő társfinanszírozásra irányuló kérelmeknek – a 2200/96/EK tanácsi rendeletnek az előzetesen elismert termelő szervezetek részére nyújtott támogatások tekintetében történő alkalmazására vonatkozó részletes szabályok megállapításáról szóló, 1998. január 7-i 20/98/EK bizottsági rendelet [7] 5. cikkében foglaltak szerint – tartalmaznia kell a tagállamok által azonos formában benyújtott bizonyos adatokat; mivel – abból a célból, hogy az adatokat a 2200/96/EK és 20/98/EK rendeleteknek való megfelelés szempontjából alaposan ellenőrizzék – a Bizottság számára lehetőséget kell teremteni arra, hogy a vonatkozó alátámasztó dokumentumokhoz való hozzáférést megkövetelhesse;

mivel az e rendeletben előírt intézkedések összhangban vannak a Agrárstrukturális és Vidékfejlesztési Irányítóbizottság véleményével,

ELFOGADTA EZT A RENDELETET:

1. cikk

A 20/98/EK rendelet 5. cikkének értelmében a tagállamok által készített társfinanszírozási kérelmeket e rendelet mellékletének megfelelően kell benyújtani.

2. cikk

(1) Az első társfinanszírozási kérelemmel együtt a tagállamoknak a Bizottság részére meg kell küldeniük az egyes államokban hatályos végrehajtási rendelkezéseket és adminisztratív utasításokat, valamint az intézkedés adminisztratív végrehajtásával kapcsolatos nyomtatványokat és egyéb okmányokat. Bármilyen erre vonatkozó módosítást továbbítani kell a Bizottság részére az ilyen módosítást követő első társfinanszírozási kérelemmel együtt.

(2) Tekintettel a 2200/96/EK rendelet 14. cikke (2) bekezdésében előírt támogatás visszatérítésére vonatkozó kérelem ellenőrzésére, a tagállamok a Bizottság részére megküldik – ez utóbbi kérésére és a megállapított határidőn belül – azon alátámasztó dokumentumokat vagy azok hiteles másolatait, az (1) bekezdésben foglaltak kivételével, amelyek számításba jöhetnek a támogatás kiszámításának céljából.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. december 16-án.

a Bizottság részéről

Franz Fischler

a Bizottság tagja

[1] HL L 346., 1997.12. 17., 41. o.

[2] HL L 297., 1996.11.21., 1. o.

[3] HL L 193., 1993.7.31., 44. o.

[4] HL L 374., 1988.12.31., 25. o.

[5] HL L 291., 1998.10.30., 10. o.

[6] HL L 142., 1997.6.2., 1. o.

[7] HL L 4., 1998.1.8., 40. o.

--------------------------------------------------

MELLÉKLET

+++++ TIFF +++++

+++++ TIFF +++++

--------------------------------------------------